Diari Oficial de la Generalitat Valenciana


Sumari del DOGV 6139, del 06-11-2009 (2009/12437)

RESOLUCIÓ de 26 d'octubre de 2009, del director gerent de l'Agència Valenciana de Salut, per la qual nomena Servicis de Segona Opinió Mèdica en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12192


Data del document
:   26-10-2009

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * dret a la informació
    * legislació
    * dret de l'individu
    * legislació sanitària
    * dades mèdiques
    * accés a la informació
    * drets del malalt

RESOLUCIÓ de 26 d'octubre de 2009, del director gerent de l'Agència Valenciana de Salut, per la qual nomena Servicis de Segona Opinió Mèdica en l'àmbit de la Comunitat Valenciana. [2009/12334]  
L'article 16 de la Llei 1/2003, de 28 de gener, de la Generalitat, de Drets i Informació al Pacient de la Comunitat Valenciana, reconeix a tot pacient valencià el dret a una segona opinió mèdica dins del sistema sanitari públic, quan les circumstàncies de la seua malaltia li exigisquen prendre una decisió difícil.  
El dret a la segona opinió mèdica reconegut en l'esmentada llei, ha sigut desplegat pel Decret 12/2007, de 26 de gener, del Consell, pel qual es regula el dret a la segona opinió mèdica en l'àmbit sanitari públic valencià, amb l'objecte de garantir que tot pacient de la Comunitat Valenciana, en els supòsits que preveu el decret, tinga l'oportunitat de participar de manera activa en les decisions referents a la seua salut.  
El Decret 12/2007 establix que els Servicis de Segona Opinió Mèdica han de ser nomenats pel director gerent de l'Agència Valenciana de Salut a proposta de les societats científiques de les respectives patologies previstes en este decret.  
Posteriorment, el Decret 86/2009 amplia la relació de patologies que reunixen criteris per a segona opinió mèdica.  
Obtingudes les propostes per a Servicis de Segona Opinió Mèdica de les diferents societats científiques.  
Per tot això, resolc:  
Primer  
Nomenar Servicis de Segona Opinió Mèdica, que se sumen als ja existents, en l'àmbit de la Comunitat Valenciana, els allistats en l'annex adjunt, per un període de vigència de quatre anys. L'esmentat termini podrà ser revisat tant per iniciativa de l'Agència Valenciana de Salut com a instància dels mateixos Servicis de Segona Opinió o sol·licitud dels servicis clínics que desitgen ser nomenats i reunisquen els requisits per a això.  
Segon  
Als professionals que integren els Servicis de Segona Opinió Mèdica els serà reconeguda la seua labor tal com arreplega l'orde de desplegament del Decret 86/2009. Per a això se'ls atorgarà un certificat de reconeixement a la seua labor firmat pel director de l'Agència Valenciana de Salut a sol·licitud de l'interessat.  
Tercer  
Esta resolució entra en vigor l'endemà de la publicació.  
València, 26 d'octubre de 2009. El director gerent de l'Agència Valenciana de Salut: Luis Rosado Bretón.  
Annex  
Cardiologia  
Servicis de Cardiologia de:  
Castelló  
- Hospital General de Castelló  
València  
- Hospital la Fe  
- Consorci Hospital General Universitari  
Alacant  
- Hospital General d'Alacant  
- Hospital General Universitari d'Elx  
Pneumologia  
Servicis de Pneumologia de:  
Castelló   
- Hospital General de Castelló  
València  
- Hospital Universitari Doctor Peset  
Alacant  
- Hospital Sant Joan d'Alacant